title: Sklep Sveta (EU, Euratom) 2019/140 z dne 28. januarja 2019 o imenovanju člana Evropskega ekonomsko-socialnega odbora na predlog Kraljevine Nizozemske

text:
                  30.1.2019

                  SL

                  Uradni list Evropske unije

                  L 26/8

         SKLEP SVETA (EU, Euratom) 2019/140
         z dne 28. januarja 2019
         o imenovanju člana Evropskega ekonomsko-socialnega odbora na predlog Kraljevine Nizozemske
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 302 Pogodbe,
         ob upoštevanju Pogodbe o ustanovitvi Evropske skupnosti za atomsko energijo in zlasti člena 106a Pogodbe,
         ob upoštevanju predloga nizozemske vlade,
         ob upoštevanju mnenja Evropske komisije,
         ob upoštevanju naslednjega:

                     (1)

                     Svet je 18. septembra 2015 in 1. oktobra 2015 sprejel sklepa (EU, Euratom) 2015/1600 (1) in (EU, Euratom) 2015/1790 (2) o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020.

                     (2)

                     Zaradi konca mandata Annie VAN WEZEL se je sprostilo mesto člana Evropskega ekonomsko-socialnega odbora –

               SPREJEL NASLEDNJI SKLEP:

            Člen 1
            A. (Fredy) PELTZER, policy advisor at FNV (Federatie Nederlandse Vakbeweging / The Netherlands Trade Union Confederation) se za preostanek mandata, ki se izteče 20. septembra 2020, imenuje za člana Evropskega ekonomsko-socialnega odbora.

            Člen 2
            Ta sklep začne veljati na dan sprejetja.

            V Bruslju, 28. januarja 2019

                  Za Svet

                  Predsednik

               P. DAEA

            (1)  Sklep Sveta (EU, Euratom) 2015/1600 z dne 18. septembra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 248, 24.9.2015, str. 53).

            (2)  Sklep Sveta (EU, Euratom) 2015/1790 z dne 1. oktobra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 260, 7.10.2015, str. 23).


title: Sklep Sveta (EU) 2019/141 z dne 28. januarja 2019 o imenovanju nadomestnega člana Odbora regij na predlog Zvezne republike Nemčije

text:
                  30.1.2019

                  SL

                  Uradni list Evropske unije

                  L 26/9

         SKLEP SVETA (EU) 2019/141
         z dne 28. januarja 2019
         o imenovanju nadomestnega člana Odbora regij na predlog Zvezne republike Nemčije
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 305 Pogodbe,
         ob upoštevanju predloga nemške vlade,
         ob upoštevanju naslednjega:

                     (1)

                     Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

                     (2)

                     Zaradi smrti Ralfa GEISTHARDTA se je sprostilo mesto nadomestnega člana Odbora regij –

               SPREJEL NASLEDNJI SKLEP:

            Člen 1
            Za preostanek mandata, ki se izteče 25. januarja 2020, se za nadomestnega člana Odbora regij imenuje:
            Markus KURZE, Mitglied des Landtages von Sachsen-Anhalt.

            Člen 2
            Ta sklep začne veljati na dan sprejetja.

            V Bruslju, 28. januarja 2019

                  Za Svet

                  Predsednik

               P. DAEA

            (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

            (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

            (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).


Odločba Komisije z dne 11/10/2018 o razglasitvi združljivosti koncentracije s skupnim trgom (Zadeva št. COMP/M.9017 - SK Capital Partners / Schenectady International Group) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep (EU, Euratom) 2019/163 predstavnikov vlad držav članic z dne 1. februarja 2019 o imenovanju sodnikov Splošnega sodišča

text:
                  4.2.2019

                  SL

                  Uradni list Evropske unije

                  L 32/5

         SKLEP (EU, Euratom) 2019/163 PREDSTAVNIKOV VLAD DRŽAV ČLANIC
         z dne 1. februarja 2019
         o imenovanju sodnikov Splošnega sodišča
         PREDSTAVNIKI VLAD DRŽAV ČLANIC EVROPSKE UNIJE SO –
         ob upoštevanju Pogodbe o Evropski uniji in zlasti člena 19 navedene pogodbe,
         ob upoštevanju Pogodbe o delovanju Evropske unije ter zlasti členov 254 in 255 navedene pogodbe,
         ob upoštevanju Pogodbe o ustanovitvi Evropske skupnosti za atomsko energijo in zlasti člena 106a(1) navedene pogodbe,
         ob upoštevanju naslednjega:

                     (1)

                     Mandati 23 sodnikov Splošnega sodišča se iztečejo 31. avgusta 2019. Zato bi bilo treba opraviti imenovanja na ta mesta za obdobje od 1. septembra 2019 do 31. avgusta 2025.

                     (2)

                     Predlagano je bilo, da se obnovijo mandati Stéphana GERVASONIJA, Marijane KANCHEVE, Alexandra KORNEZOVA, Ulfa ÖBERGA, Inge REINE in Fredrika SCHALINA.

                     (3)

                     Med drugim je v členu 48 Protokola št. 3 o Statutu Sodišča Evropske unije, kakor je spremenjen z Uredbo (EU, Euratom) 2015/2422 Evropskega parlamenta in Sveta (1), določeno, da ima Splošno sodišče od 1. septembra 2019 dva sodnika na državo članico. V točki (c) člena 2 navedene uredbe je določen mandat devetih dodatnih sodnikov, ki nastopijo mandat 1. septembra 2019, tako, da zaključek njihovega mandata ustreza delnim zamenjavam na Splošnem sodišču, ki se izvedejo 1. septembra 2022 in 1. septembra 2025.

                     (4)

                     Za dodatna sodnika Splošnega sodišča sta bila predlagana Mirela STANCU in Laurent TRUCHOT.

                     (5)

                     Odbor, ustanovljen na podlagi člena 255 Pogodbe o delovanju Evropske unije, je dal mnenje o ustreznosti Stéphana GERVASONIJA, Marijane KANCHEVE, Alexandra KORNEZOVA, Ulfa ÖBERGA, Inge REINE, Fredrika SCHALINA, Mirele STANCU in Laurenta TRUCHOTA za opravljanje nalog sodnika Splošnega sodišča –

               SPREJELI NASLEDNJI SKLEP:

            Člen 1

               1.   Za obdobje od 1. septembra 2019 do 31. avgusta 2025 se za sodnike Splošnega sodišča imenujejo:

                           —

                           Stéphane GERVASONI,

                           —

                           Marijana KANCHEVA,

                           —

                           Alexander KORNEZOV,

                           —

                           Ulf ÖBERG,

                           —

                           Inga REINE,

                           —

                           Fredrik SCHALIN,

                           —

                           Laurent TRUCHOT.

               2.   Mirela STANCU se imenuje za sodnico Splošnega sodišča za obdobje od 1. septembra 2019 do 31. avgusta 2022.

            Člen 2
            Ta sklep začne veljati dan po objavi v Uradnem listu Evropske unije.

            V Bruslju, 1. februarja 2019

                  Predsednica

               L. ODOBESCU

            (1)  Uredba (EU, Euratom) 2015/2422 Evropskega parlamenta in Sveta z dne 16. decembra 2015 o spremembi Protokola št. 3 o Statutu Sodišča Evropske unije (UL L 341, 24.12.2015, str. 14).


title: Sklep Sveta (SZVP) 2019/284 z dne 18. februarja 2019 o spremembi Sklepa 2011/101/SZVP o omejevalnih ukrepih proti Zimbabveju

text:
                  19.2.2019

                  SL

                  Uradni list Evropske unije

                  L 47/38

         SKLEP SVETA (SZVP) 2019/284
         z dne 18. februarja 2019
         o spremembi Sklepa 2011/101/SZVP o omejevalnih ukrepih proti Zimbabveju
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 15. februarja 2011 sprejel Sklep 2011/101/SZVP (1).

                     (2)

                     Svet je pregledal Sklep 2011/101/SZVP, pri čemer je upošteval politične razmere v Zimbabveju.

                     (3)

                     Omejevalne ukrepe bi bilo zato treba podaljšati do 20. februarja 2020. Svet bi jih moral stalno pregledovati glede na razvoj političnih in varnostnih razmer v Zimbabveju.

                     (4)

                     Omejevalne ukrepe bi bilo treba podaljšati za pet oseb in en subjekt ter jih umakniti za dve osebi iz Priloge I k Sklepu 2011/101/SZVP. Začasno odložitev uporabe omejevalnih ukrepov bi bilo treba podaljšati za tri osebe iz Priloge II k Sklepu 2011/101/SZVP.

                     (5)

                     Sklep 2011/101/SZVP bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            Sklep 2011/101/SZVP se spremeni:

                        1.

                        člen 10 se nadomesti z naslednjim:

                           „Člen 10

                              1.   Ta sklep začne veljati na dan sprejetja.

                              2.   Ta sklep se uporablja do 20. februarja 2020.

                              3.   Uporaba ukrepov iz člena 4(1) ter člena 5(1) in (2), kolikor se nanašajo na osebe iz seznama iz Priloge II, se začasno odloži do 20. februarja 2020.

                              4.   Ta sklep se redno pregleduje in če Svet meni, da cilji sklepa niso bili doseženi, se sklep podaljša ali spremeni, kakor je ustrezno.“

                        2.

                        Priloga I se spremeni, kakor je določeno v Prilogi I k temu sklepu.

                        3.

                        Priloga II se spremeni, kakor je določeno v Prilogi II k temu sklepu.

            Člen 2
            Ta sklep začne veljati dan po objavi v Uradnem listu Evropske unije.

            V Bruslju, 18. februarja 2019

                  Za Svet

                  Predsednica

               F. MOGHERINI

            (1)  Sklep Sveta 2011/101/SZVP z dne 15. februarja 2011 o omejevalnih ukrepih proti Zimbabveju (UL L 42, 16.2.2011, str. 6).

            PRILOGA I

                        (1)

                        Vnos za naslednjo osebo iz Priloge I k Sklepu 2011/101/SZVP se nadomesti z vnosom v nadaljevanju:

                                    Ime (in vsi vzdevki)

                                    Osebne informacije

                                    Razlog za uvrstitev

                                    „2.

                                    Mugabe, Grace

                                    rojena 23.7.1965;
                                    št. potnega lista AD001159;
                                    št. osebne izkaznice: 63-646650Q70

                                    nekdanja sekretarka ženske zveze ZANU-PF (Zimbabwe African National Union – Patriotic Front), sodelovala je pri dejavnostih, ki resno ogrožajo demokracijo, spoštovanje človekovih pravic in pravno državo. Leta 2002 je prevzela posestvo Iron Mask; domnevno naj bi se nezakonito znatno okoriščala z rudniki diamantov;“

                        (2)

                        V Prilogi I k Sklepu 2011/101/SZVP se črtata naslednja vnosa:

                                    „3.

                                    Bonyongwe, Happyton Mabhuya

                                    4.

                                    Chihuri, Augustine“

            PRILOGA II
            V Prilogi II k Sklepu 2011/101/SZVP se črtata naslednja vnosa:

                           „1.

                           Bonyongwe, Happyton Mabhuya

                           2.

                           Chihuri, Augustine“


Odločba Komisije z dne 18/02/2019 o razglasitvi združljivosti koncentracije s skupnim trgom (Zadeva št. COMP/M.9265 - GreenCycle Holding GmbH & Co. KG / Nord-Westdeutsche Papierrohstoff GmbH & Co. KG) v skladu z Uredbo Sveta (ES) št. 139/2004 (Besedilo v nemškem jeziku je edino verodostojno)


Odločba Komisije z dne 11/12/2018 o razglasitvi združljivosti koncentracije s skupnim trgom (Zadeva št. COMP/M.8950 - BASF SE / BASF DOM / Clayton Dubilier & Rice, LLC) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 15/02/2019 o razglasitvi združljivosti koncentracije s skupnim trgom (Zadeva št. COMP/M.9269 - ENGIE / Mirova Eurofideme 4 / Engie PV Curbans) v skladu z Uredbo Sveta (ES) št. 139/2004 (Besedilo v francoskem jeziku je edino verodostojno)


title: Sklep Sveta (EU) 2019/377 z dne 5. marca 2019 o imenovanju člana in nadomestnega člana Odbora regij na predlog Madžarske

text:
                  8.3.2019

                  SL

                  Uradni list Evropske unije

                  L 68/14

         SKLEP SVETA (EU) 2019/377
         z dne 5. marca 2019
         o imenovanju člana in nadomestnega člana Odbora regij na predlog Madžarske
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 305 Pogodbe,
         ob upoštevanju predloga madžarske vlade,
         ob upoštevanju naslednjega:

                     (1)

                     Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

                     (2)

                     Zaradi konca mandata Lászla Lóránta DR. KERESZTESA se je sprostilo mesto člana Odbora regij.

                     (3)

                     Zaradi izteka mandata Sándorja KOVÁCSA se je sprostilo mesto nadomestnega člana –

               SPREJEL NASLEDNJI SKLEP:

            Člen 1
            Za preostanek mandata, ki se izteče 25. januarja 2020, se v Odbor regij imenujeta:

                        (a)

                        za člana:

                                    —

                                    József KÓBOR, Representative of Local Government of Pécs with county rights,

                              ter

                        (b)

                        za nadomestnega člana:

                                    —

                                    Nándor SKUCZI, Chair of the Municipality of Nógrád County.

            Člen 2
            Ta sklep začne veljati na dan sprejetja.

            V Bruslju, 5. marca 2019

                  Za Svet

                  Predsednica

               G.L. GAVRILESCU

            (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

            (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

            (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).


title: Sklep Sveta (EU) 2019/378 z dne 5. marca 2019 o imenovanju člana Odbora regij na predlog Republike Avstrije

text:
                  8.3.2019

                  SL

                  Uradni list Evropske unije

                  L 68/15

         SKLEP SVETA (EU) 2019/378
         z dne 5. marca 2019
         o imenovanju člana Odbora regij na predlog Republike Avstrije
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 305 Pogodbe,
         ob upoštevanju predloga avstrijske vlade,
         ob upoštevanju naslednjega:

                     (1)

                     Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

                     (2)

                     Zaradi konca mandata Michaela STRUGLA se je sprostilo mesto člana Odbora regij –

               SPREJEL NASLEDNJI SKLEP:

            Člen 1
            Za preostanek mandata, ki se izteče 25. januarja 2020, se za člana Odbora regij imenuje:

                        —

                        Markus ACHLEITNER, Mitglied der oberösterreichischen Landesregierung.

            Člen 2
            Ta sklep začne veljati na dan sprejetja.

            V Bruslju, 5. marca 2019

                  Za Svet

                  Predsednica

               G.L. GAVRILESCU

            (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

            (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

            (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).


title: Sklep Sveta (EU) 2019/810 z dne 13. maja 2019 o imenovanju člana Odbora regij na predlog Kraljevine Švedske

text:
                  21.5.2019

                  SL

                  Uradni list Evropske unije

                  L 133/11

         SKLEP SVETA (EU) 2019/810
         z dne 13. maja 2019
         o imenovanju člana Odbora regij na predlog Kraljevine Švedske
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 305 Pogodbe,
         ob upoštevanju predloga švedske vlade,
         ob upoštevanju naslednjega:

                     (1)

                     Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Joakim LARSSON je 20. julija 2015 s Sklepom Sveta (EU) 2015/1203 (4) kot član zamenjal Monaliso NORMANN. Agneta GRANSTRÖM je 30. novembra 2017 s Sklepom Sveta (EU) 2017/2237 (5) kot članica zamenjala Joakima LARSSONA.

                     (2)

                     Zaradi konca mandata Agnete GRANSTRÖM se je sprostilo mesto članice Odbora regij –

               SPREJEL NASLEDNJI SKLEP:

            Člen 1
            Za preostanek mandata, ki se izteče 25. januarja 2020, se za članico Odbora regij imenuje:

                        —

                        Märta STENEVI, Malmö kommun.

            Člen 2
            Ta sklep začne veljati na dan sprejetja.

            V Bruslju, 13. maja 2019

                  Za Svet

                  Predsednica

               F. MOGHERINI

            (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

            (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

            (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).

            (4)  Sklep Sveta (EU) 2015/1203 z dne 20. julija 2015 o imenovanju treh švedskih članov in šestih švedskih nadomestnih članov Odbora regij (UL L 195, 23.7.2015, str. 44).

            (5)  Sklep Sveta (EU) 2017/2237 z dne 30. novembra 2017 o imenovanju dveh članov Odbora regij na predlog Kraljevine Švedske (UL L 320, 6.12.2017, str. 10).


title: Sklep Sveta (EU) 2019/811 z dne 13. maja 2019 o imenovanju člana Odbora regij na predlog Italijanske republike

text:
                  21.5.2019

                  SL

                  Uradni list Evropske unije

                  L 133/12

         SKLEP SVETA (EU) 2019/811
         z dne 13. maja 2019
         o imenovanju člana Odbora regij na predlog Italijanske republike
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 305 Pogodbe,
         ob upoštevanju predloga italijanske vlade,
         ob upoštevanju naslednjega:

                     (1)

                     Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Giovanni LOLLI je 16. oktobra 2018 s Sklepom Sveta (EU) 2018/1574 (4) kot član zamenjal Luciana D'ALFONSA.

                     (2)

                     Zaradi konca mandata Giovannija LOLLIJA se je sprostilo mesto člana Odbora regij –

               SPREJEL NASLEDNJI SKLEP:

            Člen 1
            Za preostanek mandata, ki se izteče 25. januarja 2020, se za člana Odbora regij imenuje:

                        —

                        Marco MARSILIO, Presidente della Regione Abruzzo.

            Člen 2
            Ta sklep začne veljati na dan sprejetja.

            V Bruslju, 13. maja 2019

                  Za Svet

                  Predsednica

               F. MOGHERINI

            (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

            (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

            (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).

            (4)  Sklep Sveta (EU) 2018/1574 z dne 16. oktobra 2018 o imenovanju člana Odbora regij na predlog Italijanske republike (UL L 262, 19.10.2018, str. 60).


title: Sklep Sveta (EU) 2019/812 z dne 14. maja 2019 o stališču, ki se v imenu Evropske unije zastopa v Medameriški komisiji za tropske tune (IATTC) in Zasedanju pogodbenic Sporazuma o mednarodnem programu za ohranjanje delfinov, in o razveljavitvi Sklepa z dne 12. junija 2014 o stališču, ki se v imenu Unije zastopa v IATTC

text:
                  21.5.2019

                  SL

                  Uradni list Evropske unije

                  L 133/13

         SKLEP SVETA (EU) 2019/812
         z dne 14. maja 2019
         o stališču, ki se v imenu Evropske unije zastopa v Medameriški komisiji za tropske tune (IATTC) in Zasedanju pogodbenic Sporazuma o mednarodnem programu za ohranjanje delfinov, in o razveljavitvi Sklepa z dne 12. junija 2014 o stališču, ki se v imenu Unije zastopa v IATTC
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 43 v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     S Sklepom Sveta 2006/539/ES (1) je Unija sklenila Konvencijo o krepitvi Medameriške komisije za tropske tune, ustanovljene leta 1949 s konvencijo med Združenimi državami Amerike in Republiko Kostariko (2) (v nadaljnjem besedilu: Konvencija iz Antigve), ki je ustanovila Medameriško komisijo za tropske tune (v nadaljnjem besedilu: IATTC).

                     (2)

                     IATTC je odgovoren za upravljanje in ohranjanje ribolovnih virov na območju Konvencije iz Antigve. Sprejema ukrepe za ohranjanje in upravljanje za zagotovitev dolgoročnega ohranjanja in trajnostne uporabe staležev rib, ki jih zajema Konvencija. Taki ukrepi lahko postanejo zavezujoči za Unijo.

                     (3)

                     S Sklepom Sveta 2005/938/ES (3) je Unija odobrila Sporazum o mednarodnem programu za ohranjanje delfinov (4) (v nadaljnjem besedilu: Sporazum IDCP), ki je ustanovil Zasedanje pogodbenic k Sporazumu IDCP. Na podlagi člena XIV Konvencije iz Antigve ima IATTC bistveno vlogo pri usklajevanju izvajanja Sporazuma IDCP in pri izvajanju ukrepov, ki bodo sprejeti v okviru Sporazuma IDCP. IATTC zagotavlja sekretariat Sporazuma IDCP.

                     (4)

                     Zasedanje pogodbenic Sporazuma IDCP je organ, ustanovljen s Sporazumom IDCP, za spodbujanje postopnega zniževanja naključne smrtnosti delfinov pri ribolovu tunov z zaporno plavarico na območju Konvencije iz Antigve na raven, ki se približuje ničli. Zasedanje pogodbenic Sporazuma IDCP sprejema sklepe za zagotovitev dolgoročne trajnosti morskih bioloških virov, povezanih z ribolovom tunov z zaporno plavarico na območju Konvencije iz Antigve. Taki ukrepi lahko postanejo zavezujoči za Unijo.

                     (5)

                     V Uredbi (EU) št. 1380/2013 Evropskega parlamenta in Sveta (5) je določeno, da mora Unija zagotoviti, da so ribolovne dejavnosti in dejavnosti ribogojstva okoljsko dolgoročno trajnostne in upravljane na način, ki je skladen s cilji doseganja gospodarskih in socialnih koristi ter koristi zaposlovanja in prispevanja k zanesljivi preskrbi s hrano. Prav tako je določeno, da mora Unija uporabiti previdnostni pristop k upravljanju ribištva, njen cilj pa je zagotoviti, da se izkoriščanje morskih bioloških virov izvaja na način, ki dovoljuje obnavljanje in ohranjanje populacij lovljenih vrst nad ravnmi, ki omogočajo največji trajnostni donos. Določeno je tudi, da mora Unija na podlagi najboljšega razpoložljivega znanstvenega mnenja sprejeti upravljalne in ohranitvene ukrepe, podpirati razvoj znanstvenega znanja in mnenja, postopoma odpraviti zavržke in spodbujati ribolovne metode, ki prispevajo k bolj selektivnemu ribolovu, preprečevanju in zmanjševanju neželenega ulova v čim večji meri ter ribolovu z majhnim vplivom na morski ekosistem in ribolovne vire. Poleg tega je v Uredbi (EU) št. 1380/2013 izrecno določeno, da mora Unija navedene cilje in načela uporabiti pri vodenju zunanjih odnosov na področju ribištva.

                     (6)

                     V skladu s skupnim sporočilom visokega predstavnika Unije za zunanje zadeve in varnostno politiko ter Evropske komisije z naslovom „Mednarodno upravljanje oceanov: agenda za prihodnost oceanov“ ter sklepi Sveta o navedenem skupnem sporočilu je spodbujanje ukrepov za podporo in povečanje učinkovitosti regionalnih organizacij za upravljanje ribištva in po potrebi za izboljšanje njihovega vodenja glavna značilnost ukrepanja Unije v okviru teh forumov.

                     (7)

                     Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij: „Evropska strategija za plastiko v krožnem gospodarstvu“ se sklicuje na posebne ukrepe za zmanjšanje onesnaževanja s plastiko in onesnaževanja morja ter izgub ali opustitev ribolovnega orodja na morju.

                     (8)

                     Primerno je oblikovati stališče, ki naj se v imenu Unije zastopa na zasedanjih IATTC in v Zasedanju pogodbenic Sporazuma IDCP za obdobje 2019–2023, saj bodo ukrepi za ohranjanje in izvrševanje IATTC ter sklepi Zasedanja pogodbenic Sporazuma IDCP za Unijo zavezujoči in lahko odločilno vplivajo na vsebino prava Unije, in sicer na uredbi Sveta (ES) št. 1005/2008 (6) in (ES) št. 1224/2009 (7) ter Uredbo (EU) 2017/2403 Evropskega parlamenta in Sveta (8).

                     (9)

                     Trenutno je stališče, ki se v imenu Unije zastopa na zasedanjih IATTC, določeno s Sklepom Sveta z dne 12. junija 2014 o stališču, ki se v imenu Unije zastopa v IATTC. Primerno je razveljaviti navedeni sklep in ga nadomestiti z novim sklepom, ki bo kril obdobje 2019–2023.

                     (10)

                     Zaradi spreminjajoče se narave ribolovnih virov na območju Konvencije iz Antigve in posledične potrebe, da stališče EU upošteva nove razmere, vključno z novimi znanstvenimi in drugimi relevantnimi informacijami, predstavljenimi pred ali med zasedanji IATTC in v Zasedanju pogodbenic Sporazuma IDCP, bi bilo treba v skladu z načelom lojalnega sodelovanja med institucijami Unije iz člena 13(2) Pogodbe o Evropski uniji vzpostaviti postopke za vsakoletno določitev stališča Unije za obdobje 2019–2023 –

               SPREJEL NASLEDNJI SKLEP:

            Člen 1
            Stališče, ki se v imenu Unije zastopa na zasedanjih Medameriške komisije za tropske tune (v nadaljnjem besedilu: IATTC) in Zasedanju pogodbenic Sporazuma o mednarodnem programu za ohranjanje delfinov (v nadaljnjem besedilu: Sporazum IDCP), je določeno v Prilogi I.

            Člen 2
            Vsakoletna opredelitev stališča Unije, ki se zastopa na zasedanjih IATTC in v Zasedanju pogodbenic Sporazuma IDCP, se določi v skladu s Prilogo II.

            Člen 3
            Stališče Unije, določeno v Prilogi I, Svet na predlog Komisije oceni in po potrebi revidira najpozneje do letnega zasedanja IATTC leta 2024.

            Člen 4
            Sklep Sveta z dne 12. junija 2014 o stališču, ki se v imenu Evropske unije zastopa v Medameriški komisiji za tropske tune (IATTC), se razveljavi.

            Člen 5
            Ta sklep začne veljati na dan sprejetja.

            V Bruslju, 14. maja 2019

                  Za Svet

                  Predsednik

               P. DAEA

            (1)  Sklep Sveta 2006/539/ES z dne 22. maja 2006 o sklenitvi Konvencije o krepitvi Medameriške komisije za tropske tune, ustanovljene leta 1949 s konvencijo med Združenimi državami Amerike in Republiko Kostariko, v imenu Evropske skupnosti (UL L 224, 16.8.2006, str. 22).

            (2)  UL L 224, 16.8.2006, str. 24.

            (3)  Sklep Sveta 2005/938/ES z dne 8. decembra 2005 o odobritvi Sporazuma o mednarodnem programu za ohranjanje delfinov v imenu Evropske skupnosti (UL L 348, 30.12.2005, str. 26).

            (4)  UL L 348, 30.12.2005, str. 28.

            (5)  Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).

            (6)  Uredba Sveta (ES) št. 1005/2008 z dne 29. septembra 2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje in o spremembi uredb (EGS) št. 2847/93, (ES) št. 1936/2001 in (ES) št. 601/2004 ter o razveljavitvi uredb (ES) št. 1093/94 in (ES) št. 1447/1999 (UL L 286, 29.10.2008, str. 1).

            (7)  Uredba Sveta (ES) št. 1224/2009 z dne 20. novembra 2009 o vzpostavitvi nadzornega sistema Unije za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (UL L 343, 22.12.2009, str. 1).

            (8)  Uredba (EU) 2017/2403 Evropskega parlamenta in Sveta z dne 12. decembra 2017 o trajnostnem upravljanju zunanjih ribiških flot in razveljavitvi Uredbe Sveta (ES) št. 1006/2008 (UL L 347, 28.12.2017, str. 81).

            PRILOGA I

               Stališče, ki se v imenu Unije zastopa v Medameriški komisiji za tropske tune (v nadaljnjem besedilu: IATTC) in na zasedanju pogodbenic Sporazuma o mednarodnem programu za ohranjanje delfinov (v nadaljnjem besedilu: AIDCP)

            1.   NAČELA
            Unija v okviru IATTC in zasedanja pogodbenic AIDCP:

                        a)

                        deluje v skladu s cilji in načeli, ki jim sledi v okviru skupne ribiške politike, zlasti s previdnostnim pristopom in cilji v zvezi z največjim trajnostnim donosom, kot je določeno v členu 2(2) Uredbe (EU) št. 1380/2013, za spodbujanje ekosistemskega pristopa k upravljanju ribištva, za preprečevanje in čim večje zmanjšanje nenamernega ulova ter postopno odpravo zavržkov, za zmanjšanje vpliva ribolovnih dejavnosti na morske ekosisteme in njihove habitate ter za zagotavljanje primernega življenjskega standarda za tiste, ki so odvisni od ribolovnih dejavnosti, in sicer s spodbujanjem ekonomsko uspešnega in konkurenčnega ribištva Unije ob upoštevanju interesov potrošnikov;

                        b)

                        si prizadeva za ustrezno vključitev deležnikov v fazi priprave ukrepov IATTC in AIDCP ter zagotavlja, da so ukrepi, sprejeti v IATTC in na zasedanju pogodbenic AIDCP, skladni s Konvencijo iz Antigve oziroma Sporazumom AIDCP;

                        c)

                        zagotavlja, da so ukrepi, sprejeti v IATTC in na zasedanju pogodbenic AIDCP, v skladu z mednarodnim pravom, zlasti z določbami Konvencije ZN o pomorskem mednarodnem pravu iz leta 1982, Sporazuma ZN v zvezi z ohranjanjem in upravljanjem čezconskih staležev rib in izrazito selivskih staležev rib iz leta 1995, Sporazuma o spodbujanju usklajevanja ribiških plovil na odprtem morju z mednarodnimi ukrepi za ohranjanje in upravljanje iz leta 1993 ter Sporazuma Organizacije za prehrano in kmetijstvo o ukrepih države pristanišča iz leta 2009;

                        d)

                        spodbuja stališča, skladna z dobrimi praksami regionalnih organizacij za upravljanje ribištva na istem območju;

                        e)

                        si prizadeva za usklajenost in sinergijo s politiko, ki jo vodi v okviru dvostranskih odnosov na področju ribištva s tretjimi državami, in zagotavlja skladnost s svojimi drugimi politikami, zlasti na področju zunanjih odnosov, zaposlovanja, okolja, trgovine, razvoja, raziskav in inovacij;

                        f)

                        zagotavlja spoštovanje svojih mednarodnih zavez;

                        g)

                        zagotavlja skladnost s sklepi Sveta z dne 19. marca 2012 o sporočilu Komisije o zunanji razsežnosti skupne ribiške politike (1);

                        h)

                        si za svojo floto na območju Konvencije IATTC prizadeva ustvariti enake konkurenčne pogoje na podlagi istih načel in standardov, kot se uporabljajo v pravu Unije, ter spodbujati enotno izvajanje navedenih načel in standardov;

                        i)

                        zagotavlja skladnost s sklepi Sveta (2) o skupnem sporočilu visoke predstavnice EU za zunanje zadeve in varnostno politiko ter Evropske komisije z naslovom „Mednarodno upravljanje oceanov: agenda za prihodnost oceanov“ (3) in spodbuja ukrepe za podporo in povečanje učinkovitosti IATTC in AIDCP ter po potrebi za izboljšanje njunega upravljanja in uspešnosti (zlasti kar zadeva znanost, skladnost s predpisi, preglednost in odločanje) kot prispevek k trajnostnemu upravljanju oceanov v vseh njegovih razsežnostih;

                        j)

                        spodbuja usklajevanje med regionalnimi organizacijami za upravljanje ribištva in konvencijami o regionalnih morjih ter po potrebi sodelovanje z globalnimi organizacijami v okviru njihovih pooblastil, kadar je to primerno;

                        k)

                        spodbuja usklajevanje in sodelovanje z drugimi regionalnimi organizacijami za upravljanje ribištva za tune pri vprašanjih skupnega interesa, zlasti s ponovno vzpostavitvijo tako imenovanega procesa iz Kobeja za regionalne organizacije za upravljanje ribištva za tune in njegovo razširitvijo na vse regionalne organizacije za upravljanje ribištva.

                  2.   SMERNICE
            Unija si po potrebi prizadeva podpirati sprejetje naslednjih ukrepov IATTC in AIDCP:

                        a)

                        ukrepov za ohranjanje in upravljanje ribolovnih virov na območju Konvencije iz Antigve na podlagi najboljšega razpoložljivega znanstvenega mnenja, vključno s celotnim dovoljenim ulovom in kvotami ali reguliranjem napora za žive morske biološke vire, ki jih ureja IATTC, kar bi omogočilo, da se delež izkoriščenosti največjega trajnostnega donosa doseže ali ohrani najpozneje do leta 2020. Po potrebi navedeni ohranitveni in upravljalni ukrepi vključujejo posebne ukrepe za staleže, ki jih je prizadel prelov, da se ribolovni napor ohrani v skladu z razpoložljivimi ribolovnimi možnostmi;

                        b)

                        ukrepov za preprečevanje dejavnosti nezakonitega, neprijavljenega in zakonsko neurejenega ribolova, odvračanje od njih in njihovo odpravljanje na območju Konvencije, vključno s pripravo seznama plovil, ki takšne dejavnosti izvajajo;

                        c)

                        ukrepov za izboljšanje zbiranja znanstvenih podatkov o ribištvu ter spodbujanje boljšega sodelovanja med industrijo in znanstveniki;

                        d)

                        ukrepov spremljanja in nadzora na območju Konvencije iz Antigve, vključno s sprejetjem ukrepov države pristanišča in okrepitvijo satelitskega sistema za spremljanje plovil (sistema VMS), da se zagotovita učinkovitost nadzora in skladnost z ukrepi, sprejetimi v IATTC;

                        e)

                        ukrepov za zmanjšanje negativnih učinkov ribolovnih dejavnosti na morsko biotsko raznovrstnost in morske ekosisteme ter njihove habitate, vključno z ukrepi za zmanjšanje onesnaževanja morja in preprečevanje onesnaževanja morja s plastičnimi odpadki ter zmanjšanje učinkov plastičnih odpadkov, ki so prisotni v morju, na morsko biotsko raznovrstnost in ekosisteme, zaščitnimi ukrepi za občutljive morske ekosisteme na območju Konvencije iz Antigve v skladu z resolucijami Generalne skupščine Organizacije združenih narodov ter ukrepi za preprečevanje in čim večje zmanjšanje nenamernega ulova, zlasti ranljivih morskih vrst, in postopno odpravo zavržkov;

                        f)

                        ukrepov za upravljanje uporabe naprav za zbiranje rib, zlasti za izboljšanje zbiranja podatkov, da bi točno količinsko opredelili, spremljali in nadzorovali njihovo uporabo, zmanjšali učinke na ranljive staleže tuna, ublažili njihove morebitne učinke na ciljne in neciljne vrste ter na ekosistem;

                        g)

                        ukrepov za zmanjšanje učinkov zapuščene, izgubljene ali drugače zavržene ribiške opreme v oceanu in olajšanje prepoznavanja in odkrivanja take opreme ter za zmanjšanje njenega prispevka k morskim odpadkom;

                        h)

                        ukrepov za okrepitev sistema za spremljanje skladnosti v organizaciji in zagotovitev učinkovitega spremljanja ukrepov s strani držav zastave za reševanje vprašanj neskladnosti;

                        i)

                        ukrepov za prepoved ribolova, ki se izvaja izključno za namen pridobivanja plavuti morskih psov, s katerimi se zahteva, da se vsi morski psi iztovorijo z vsemi plavutmi, ki se naravno držijo trupa;

                        j)

                        po potrebi skupnih pristopov z drugimi regionalnimi organizacijami za upravljanje ribištva, zlasti tistimi, ki sodelujejo pri upravljanju ribištva na istem območju;

                        k)

                        dodatnih tehničnih ukrepov na podlagi nasvetov organov in delovnih skupin IATTC ter zasedanja pogodbenic AIDCP;

                        l)

                        ukrepov za postopno zmanjšanje naključne smrtnosti delfinov pri ribolovu tunov z zaporno plavarico na raven blizu nič in redno ocenjevanje populacije delfinov;

                        m)

                        priporočil – po potrebi in v dovoljenem obsegu glede na zadevne ustanovne dokumente – ki spodbujajo izvajanje Konvencije o delu na področju ribolova Mednarodne organizacije dela (MOD);

                        n)

                        ukrepov za zagotovitev učinkovitosti organizacije, vključno z izvedbo rednih pregledov uspešnosti organizacije.

               (1)  7087/12 REV 1 ADD 1 COR 1.

               (2)  7348/1/17 REV 1, 24.3.2017.

               (3)  JOIN(2016) 49 final, 10.11.2016.

            PRILOGA II

               Vsakoletna določitev stališča Unije, ki se zastopa na zasedanjih Medameriške komisije za tropske tune in na zasedanju pogodbenic Sporazuma o mednarodnem programu za ohranjanje delfinov

            Pred vsakim zasedanjem IATTC in vsakim zasedanjem pogodbenic AIDCP, na katerem navedena organa sprejmeta sklepe s pravnim učinkom za Unijo, se sprejmejo potrebni ukrepi, da se v stališču, izraženem v imenu Unije, upoštevajo najnovejše znanstvene in druge pomembne informacije, predložene Evropski komisiji, v skladu z načeli in smernicami iz Priloge I.
            V ta namen in na podlagi navedenih informacij Evropska komisija Svetu dovolj zgodaj pred vsakim zasedanjem IATTC in vsakim zasedanjem pogodbenic AIDCP pošlje pisni dokument, v katerem predstavi specifične elemente predlaganega stališča Unije, ki bo izraženo v imenu Unije, da bi lahko razpravljali o njegovih podrobnostih in jih potrdili.
            Če med zasedanjem IATTC ali zasedanjem pogodbenic AIDCP, vključno med zasedanjem na kraju samem, ni mogoče doseči dogovora, da bi se v stališču Unije upoštevali novi elementi, se zadeva predloži Svetu ali njegovim pripravljalnim telesom.


title: Sklep Sveta (EU) 2019/813 z dne 17. maja 2019 o stališču, ki se v imenu Evropske unije zastopa v Mednarodnem svetu za žito glede podaljšanja Konvencije o trgovanju z žitom iz leta 1995

text:
                  21.5.2019

                  SL

                  Uradni list Evropske unije

                  L 133/19

         SKLEP SVETA (EU) 2019/813
         z dne 17. maja 2019
         o stališču, ki se v imenu Evropske unije zastopa v Mednarodnem svetu za žito glede podaljšanja Konvencije o trgovanju z žitom iz leta 1995
         SVET EVROPSKE UNIJE JE –
         ob upoštevanju Pogodbe o delovanju Evropske unije ter zlasti člena 207 v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Konvencijo o trgovanju z žitom iz leta 1995 (v nadaljevanju besedila: Konvencija) je Unija sklenila s Sklepom Sveta 96/88/ES (1), veljati pa je začela 1. julija 1995. Konvencija je bila sklenjena za obdobje treh let.

                     (2)

                     V skladu s členom 33 Konvencije lahko Mednarodni svet za žito podaljša Konvencijo za zaporedna obdobja, vsako podaljšanje pa ne sme biti daljše od dveh let. Od njene sklenitve se je Konvencija redno podaljševala za nadaljnja obdobja dveh let. Nazadnje je bila podaljšana s sklepom Mednarodnega sveta za žito 5. junija 2017 (2) in je veljavna do 30. junija 2019.

                     (3)

                     Mednarodni svet za žito bo na svojem 49. zasedanju, ki bo potekalo 10. junija 2019, odločil o podaljšanju Konvencije za nadaljnje obdobje do dveh let, in sicer od 1. julija 2019.

                     (4)

                     Primerno je, da se določi stališče, ki se v imenu Unije zastopa na 49. zasedanju Mednarodnega sveta za žito, saj je podaljšanje Konvencije v interesu Unije –

               SPREJEL NASLEDNJI SKLEP:

            Člen 1
            Stališče, ki se v imenu Unije zastopa na 49. zasedanju Mednarodnega sveta za žito, je glasovanje za podaljšanje Konvencije o trgovanju z žitom iz leta 1995 za nadaljnje obdobje dveh let, in sicer od 1. julija 2019.

            Člen 2
            Ta sklep začne veljati na dan sprejetja.

            V Bruslju, 17. maja 2019

                  Za Svet

                  Predsednik

               E.O. TEODOROVICI

            (1)  Sklep Sveta 96/88/ES z dne 19. decembra 1995 o odobritvi Konvencije o trgovanju z žitom in Konvencije o pomoči v hrani, ki sestavljata Mednarodni sporazum o žitu iz leta 1995, s strani Evropske skupnosti (UL L 21, 27.1.1996, str. 47).

            (2)  Informacije o podaljšanju Konvencije o trgovanju z žitom (1995) (UL L 12, 17.1.2018, str. 1).


title: Sklep Sveta (EU) 2018/1152 z dne 26. junija 2018 o podpisu, v imenu Unije, Sporazuma med Evropsko unijo in vlado Ljudske republike Kitajske o nekaterih vidikih storitev zračnega prevoza

text:
                  21.8.2018

                  SL

                  Uradni list Evropske unije

                  L 210/1

         SKLEP SVETA (EU) 2018/1152
         z dne 26. junija 2018
         o podpisu, v imenu Unije, Sporazuma med Evropsko unijo in vlado Ljudske republike Kitajske o nekaterih vidikih storitev zračnega prevoza
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 100(2) v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Svet je s Sklepom z dne 5. junija 2003 pooblastil Komisijo, da začne pogajanja s tretjimi državami o zamenjavi nekaterih določb v obstoječih dvostranskih sporazumih s sporazumom na ravni Unije.

                     (2)

                     Komisija je v imenu Unije v pogajanjih dosegla sporazum z vlado Ljudske republike Kitajske o nekaterih vidikih storitev zračnega prevoza (v nadaljnjem besedilu: Sporazum). Pogajanja so bila uspešno končana s parafiranjem Sporazuma 8. decembra 2017.

                     (3)

                     Cilj sporazuma je dvostranske sporazume o storitvah zračnega prevoza med 27 državami članicami in Ljudsko republiko Kitajsko uskladiti s pravom Unije.

                     (4)

                     Sporazum bi bilo treba podpisati v imenu Unije s pridržkom njegove poznejše sklenitve –

               SPREJEL NASLEDNJI SKLEP:

            Člen 1
            Podpis, v imenu Unije, Sporazuma med Evropsko unijo in vlado Ljudske republike Kitajske o nekaterih vidikih storitev zračnega prevoza (v nadaljnjem besedilu: Sporazum) se odobri s pridržkom sklenitve navedenega sporazuma.

            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.

            Člen 3
            Ta sklep začne veljati na dan sprejetja.

            V Luxembourgu, 26. junija 2018

                  Za Svet

                  Predsednica

               E. ZAHARIEVA


Odločba Komisije z dne 27/08/2018 o razglasitvi združljivosti koncentracije s skupnim trgom (Zadeva št. COMP/M.8986 - EIH / KRONE-MUR) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 24/08/2018 o razglasitvi združljivosti koncentracije s skupnim trgom (Zadeva št. COMP/M.8990 - Pierer Industrie AG / Michael Tojner Industriebeteiligungs und -beratungs GmbH / Abatec group AG) v skladu z Uredbo Sveta (ES) št. 139/2004 (Besedilo v nemškem jeziku je edino verodostojno)


title: Sklep Sveta (SZVP) 2018/1237 z dne 12. septembra 2018 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine

text:
                  14.9.2018

                  SL

                  Uradni list Evropske unije

                  L 231/27

         SKLEP SVETA (SZVP) 2018/1237
         z dne 12. septembra 2018
         o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju Sklepa Sveta 2014/145/SZVP z dne 17. marca 2014 o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (1), ter zlasti člena 3(1) in (3) Sklepa,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 17. marca 2014 sprejel Sklep 2014/145/SZVP.

                     (2)

                     Svet je 12. marca 2018 sprejel Sklep (SZVP) 2018/392 (2), s katerim je podaljšal ukrepe iz Sklepa 2014/145/SZVP za nadaljnjih šest mesecev.

                     (3)

                     Zaradi nadaljnjega spodkopavanja oziroma ogrožanja ozemeljske nedotakljivosti, suverenosti in neodvisnosti Ukrajine bi bilo treba Sklep 2014/145/SZVP podaljšati še za šest mesecev.

                     (4)

                     Svet je pregledal posamezne uvrstitve na seznam iz Priloge k Sklepu 2014/145/SZVP in sklenil spremeniti podatke v zvezi z nekaterimi posamezniki in subjekti.

                     (5)

                     Sklep 2014/145/SZVP bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            V členu 6 Sklepa 2014/145/SZVP se drugi odstavek nadomesti z naslednjim:

               „Ta sklep se uporablja do 15. marca 2019.“

            Člen 2
            Priloga k Sklepu 2014/145/SZVP se spremeni, kot je določeno v Prilogi k temu sklepu.

            Člen 3
            Ta sklep začne veljati dan po objavi v Uradnem listu Evropske unije.

            V Bruslju, 12. septembra 2018

                  Za Svet

                  Predsednica

               J. BOGNER-STRAUSS

            (1)  UL L 78, 17.3.2014, str. 16.

            (2)  Sklep Sveta (SZVP) 2018/392 z dne 12. marca 2018 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL L 69, 13.3.2018, str. 48).

            PRILOGA
            Vnosi glede spodaj navedenih oseb in subjektov s seznama v Prilogi k Sklepu 2014/145/SZVP se nadomestijo z naslednjimi vnosi:

                        Osebe:

                                       Ime

                                       Podatki o istovetnosti

                                       Razlogi

                                       Datum uvrstitve na seznam

                                       „4.

                                       Denis Valentinovich BEREZOVSKIY
                                       (Денис Валентинович БЕРЕЗОВСКИЙ)
                                       Denys Valentynovych BEREZOVSKYY
                                       (Денис Валентинович БЕРЕЗОВСЬКИЙ)

                                       Datum rojstva: 15.7.1974
                                       Kraj rojstva: Harkov, SSR Ukrajina

                                       Berezovskiy je bil 1. marca 2014 imenovan za poveljnika ukrajinske mornarice, vendar je potem zaprisegel krimskim oboroženim silam ter tako prelomil zaprisego ukrajinski mornarici.
                                       Do oktobra 2015 je bil namestnik poveljnika črnomorske flote Ruske federacije.
                                       Od leta 2015 študira na vojaški akademiji generalštaba ruskih oboroženih sil.

                                       17.3.2014

                                       11.

                                       Andrei Aleksandrovich KLISHAS
                                       (Андрей Александрович Клишас)

                                       Datum rojstva: 9.11.1972
                                       Kraj rojstva: Sverdlovsk

                                       Predsednik Odbora za ustavno pravo in oblikovanje države Zveznega sveta Ruske federacije.
                                       Klišas je 1. marca 2014 v Zveznem svetu javno podprl namestitev ruskih sil v Ukrajini. V javnih izjavah je skušal upravičiti rusko vojaško posredovanje v Ukrajini s trditvijo, da ‚ukrajinski predsednik podpira poziv krimskih oblasti predsedniku Ruske federacije, naj pošlje vsestransko pomoč za obrambo državljanov Krima‘.

                                       17.3.2014

                                       14.

                                       Aleksandr Borisovich TOTOONOV
                                       (Александр Борисович Тотоонов)

                                       Datum rojstva: 3.4.1957
                                       Kraj rojstva: Ordžonikice, Severna Osetija

                                       Nekdanji član Odbora za mednarodne zadeve Zveznega sveta Ruske federacije. Njegov mandat člana Sveta Ruske federacije se je zaključil septembra 2017.
                                       Od septembra 2017 je prvi namestnik predsednika parlamenta Severne Osetije.
                                       Totoonov je 1. marca 2014 v Zveznem svetu javno podprl namestitev ruskih sil v Ukrajini.

                                       17.3.2014

                                       17.

                                       Sergei Vladimirovich ZHELEZNYAK
                                       (Сергей Владимирович ЖЕЛЕЗНЯК)

                                       Datum rojstva: 30.7.1970
                                       Kraj rojstva: Sankt Peterburg (nekoč Leningrad)

                                       Nekdanji podpredsednik državne dume Ruske federacije.
                                       Dejavno je podpiral napotitev ruskih oboroženih sil v Ukrajino in priključitev Krima. Osebno je vodil demonstracije v podporo napotitvi ruskih oboroženih sil v Ukrajino.
                                       Nekdanji namestnik predsednika in trenutno član Odbora državne dume Ruske federacije za zunanje zadeve.

                                       17.3.2014

                                       22.

                                       Dmitry Olegovich ROGOZIN
                                       (Дмитрий Олегович Рогозин)

                                       Datum rojstva: 21.12.1963
                                       Kraj rojstva: Moskva

                                       Nekdanji podpredsednik vlade Ruske federacije. Javno je pozival k priključitvi Krima.

                                       21.3.2014

                                       28.

                                       Valery Vladimirovich KULIKOV
                                       (Валерий Владимирович Куликов)

                                       Datum rojstva: 1.9.1956
                                       Kraj rojstva: Zaporožje, SSR Ukrajina

                                       Nekdanji namestnik poveljnika črnomorske flote, kontraadmiral.
                                       Odgovoren je za poveljevanje ruskim silam, ki so zasedle suvereno ukrajinsko ozemlje.
                                       26. septembra 2017 je bil z odlokom predsednika Ruske federacije razrešen s svojega položaja in odpuščen iz vojaške službe.
                                       Od septembra 2017 je član Zveznega sveta Ruske federacije, v katerem zastopa priključeno mesto Sevastopol.

                                       21.3.2014

                                       30.

                                       Mikhail Grigorievich MALYSHEV
                                       (Михаил Григорьевич МАЛЫШЕВ)
                                       Mykhaylo Hryhorovych MALYSHEV
                                       (Михайло Григорович МАЛИШЕВ)

                                       Datum rojstva: 10.10.1955
                                       Kraj rojstva: Simferopol, Krim

                                       Vodja krimske volilne komisije. Odgovoren je za izvedbo referenduma na Krimu. V skladu z ruskim sistemom je odgovoren za podpis referendumskih rezultatov.
                                       V vlogi vodje krimske volilne komisije je sodeloval pri organizaciji ruskih predsedniških volitev 18. marca 2018 v nezakonito priključenih Krimu in Sevastopolu ter s tem dejavno podpiral in izvajal politike, ki spodkopavajo ozemeljsko nedotakljivost, suverenost in neodvisnost Ukrajine.

                                       21.3.2014

                                       32.

                                       generalpodpolkovnik Igor Nikolaevich (Mykolayovich) TURCHENYUK
                                       (Игорь Николаевич Турченюк)

                                       Datum rojstva: 5.12.1959
                                       Kraj rojstva: Oš, SSR Kirgizistan

                                       Nekdanji dejanski poveljnik ruskih čet, nameščenih na terenu na nezakonito priključenem Krimu (ki jih Rusija še naprej uradno imenuje ‚lokalne samoobrambne milice‘). Nekdanji namestnik poveljnika južnega vojaškega območja. Trenutno je vodja oddelka za javno upravo in nacionalno varnost na vojaški akademiji ruskega generalštaba.

                                       21.3.2014

                                       47.

                                       Sergey Gennadevich TSYPLAKOV (Сергей Геннадьевич ЦЫПЛАКОВ)
                                       Serhiy Hennadiyovych TSYPLAKOV (Сергiй Геннадiйович ЦИПЛАКОВ)

                                       Datum rojstva: 1.5.1983
                                       Kraj rojstva: Harcisk, Doneško okrožje

                                       Eden od voditeljev radikalne ideološke organizacije Ljudska milica Donbasa. Dejavno je sodeloval pri zasedbi več državnih zgradb na območju Donecka.
                                       Član ‚ljudskega sveta Ljudske republike Doneck‘, nekdanji predsednik in trenutno član ‚odbora Ljudskega sveta za informacijsko politiko in informacijsko tehnologijo‘.

                                       29.4.2014

                                       56.

                                       Igor Evgenevich KAKIDZYANOV
                                       (Игорь Евгеньевич КАКИДЗЯНОВ),
                                       Igor Evegenevich KHAKIMZYANOV
                                       (Игорь Евгеньевич ХАКИМЗЯНОВ)
                                       Ihor Yevhenovych KHAKIMZIANOV (KAKIDZIANOV)
                                       (Iгор Євгенович ХАКIМЗЯНОВ (КАКIДЗЯНОВ))

                                       Datum rojstva: 25.7.1980
                                       Kraj rojstva: Makijevka, Doneško okrožje

                                       Eden od nekdanjih voditeljev oboroženih sil samooklicane ‚Ljudske republike Doneck‘. Po navedbah enega od voditeljev ‚Ljudske republike Doneck‘ Pušilina je cilj teh sil ‚zaščititi prebivalce Ljudske republike Doneck in njeno ozemeljsko nedotakljivost‘.
                                       Še vedno dejavno podpira separatistične dejavnosti in politike.

                                       12.5.2014

                                       60.

                                       Natalia Vladimirovna POKLONSKAYA
                                       (Наталья Владимировна ПОКЛОНСКАЯ)

                                       Datum rojstva: 18.3.1980
                                       Kraj rojstva: Mihajlovka, območje Vorošilovgrada, SSR Ukrajina, ali Evpatorija, SSR Ukrajina

                                       Poslanka državne dume, izvoljena na ozemlju nezakonito priključene Avtonomne republike Krim.
                                       Nekdanja tožilka t. i. ‚Republike Krim‘. Dejavno je sodelovala pri priključitvi Krima Rusiji.
                                       Trenutno podpredsednica odbora državne dume Ruske federacije za varnost in boj proti korupciji.

                                       12.5.2014

                                       71.

                                       Nikolay Ivanovich KOZITSYN
                                       (Николай Иванович Козицын)

                                       Datum rojstva: 20.6.1956 ali 6.10.1956
                                       Kraj rojstva: Dzeržinsk, območje Donecka

                                       Poveljnik kozaških sil.
                                       Poveljuje separatistom v vzhodni Ukrajini, ki se bojujejo proti ukrajinskim vladnim silam.
                                       Še vedno dejavno podpira separatistične dejavnosti in politike.

                                       12.7.2014

                                       78.

                                       Sergei Orestovich BESEDA
                                       (Сергей Орестович Беседа)

                                       Datum rojstva: 17.5.1954

                                       Poveljnik pete enote zvezne službe nacionalne varnosti Ruske federacije.
                                       Kot visoki uradnik zvezne službe nacionalne varnosti (generalpolkovnik) vodi službo za nadzor nad obveščevalnimi dejavnostmi in mednarodnimi operacijami.

                                       25.7.2014

                                       79.

                                       Mikhail Vladimirovich DEGTYARYOV/DEGTYAREV
                                       (Михаил Владимирович ДЕГТЯРËВ)

                                       Datum rojstva: 10.7.1981
                                       Kraj rojstva: Kujbišev (Samara)

                                       Poslanec državne dume.
                                       V funkciji poslanca dume je razglasil odprtje ‚de facto veleposlaništva‘ nepriznane, t. i. ‚Ljudske republike Doneck‘ v Moskvi; s svojimi dejanji prispeva k spodkopavanju in ogrožanju ozemeljske nedotakljivosti, suverenosti in neodvisnosti Ukrajine.
                                       Trenutno predsednik odbora ruske državne dume za telesno vzgojo, šport in mladinske zadeve.

                                       25.7.2014

                                       81.

                                       Alexander Nikolayevich TKACHYOV (Александр Николаевич Ткачëв)

                                       Datum rojstva: 23.12.1960
                                       Kraj rojstva: Viselki, območje Krasnodara

                                       Nekdanji upravnik krasnodarske regije.
                                       Vršilec dolžnosti vodje Avtonomne republike Krim mu je podelil odlikovanje ‚za osvoboditev Krima‘ zaradi podpore pri nezakoniti priključitvi Krima. Vršilec dolžnosti vodje Avtonomne republike Krim je tedaj dejal, da je bil navedeni med prvimi, ki so izrazili podporo novemu krimskemu ‚vodstvu‘.
                                       Nekdanji minister za kmetijstvo Ruske federacije.

                                       25.7.2014

                                       89.

                                       Oksana TCHIGRINA
                                       Oksana Aleksandrovna CHIGRINA (CHYHRYNA)
                                       (Оксана Александровна ЧИГРИНА)

                                       Datum rojstva: morda 23.7.1981

                                       Nekdanja predstavnica za stike z javnostjo t. i. ‚vlade‘ t. i. ‚Ljudske republike Lugansk‘, ki je dajala izjave, s katerimi je med drugim upravičevala sestrelitev ukrajinskega vojaškega letala, zajetje talcev in bojne aktivnosti nezakonitih oboroženih skupin, s čimer je spodkopavala ozemeljsko nedotakljivost, suverenost in enotnost Ukrajine.
                                       Nekdanja predstavnica za stike z javnostjo na tiskovnem uradu Ljudske republike Lugansk.

                                       30.7.2014

                                       102.

                                       Andrei Nikolaevich RODKIN (Андрей Николаевич Родкин)

                                       Datum rojstva: 23.9.1976
                                       Kraj rojstva: Moskva

                                       Nekdanji predstavnik tako imenovane ‚Ljudske republike Doneck‘ v Moskvi. V svojih izjavah je med drugim govoril o pripravljenosti milic, da se vključijo v gverilsko vojno in zasežejo sisteme orožja ukrajinskih oboroženih sil. Tako podpira dejavnosti in politike, ki spodkopavajo ozemeljsko nedotakljivost, suverenost in neodvisnost Ukrajine.
                                       Eden od nekdanjih voditeljev ‚zveze donbaških prostovoljcev‘.

                                       12.9.2014

                                       117.

                                       Aleksey Vasilevich NAUMETS
                                       (Алексей Васильевич Haумец)

                                       Datum rojstva: 11.2.1968

                                       Generalmajor ruske vojske. Nekdanji poveljnik 76. letalske divizije, ki je bila del ruskih oboroženih sil, prisotnih na ozemlju Ukrajine, zlasti v času nezakonite priključitve Krima. Od leta 2018 namestnik načelnika generalštaba letalskih sil.

                                       12.9.2014

                                       120.

                                       Sergey Yurievich KOZYAKOV
                                       (Сергей Юрьевич КОЗЬЯКОВ)
                                       Serhiy Yuriyovych KOZYAKOV
                                       (Сергiй Юрiйович КОЗЬЯКОВ)

                                       Datum rojstva: 29.9.1982 ali 23.9.1982

                                       Kot nekdanji t. i. ‚vodja centralne volilne komisije Luganska‘ je bil odgovoren za organizacijo t. i. volitev 2. novembra 2014 v ‚Ljudski republiki Lugansk‘. Te ‚volitve‘ so bile v nasprotju z ukrajinskim pravom in zato nezakonite. Od oktobra 2015 do decembra 2017 je bil t. i. ‚minister za pravosodje‘‚Ljudske republike Lugansk‘.
                                       S prevzemom in izvajanjem te funkcije ter z organizacijo nezakonitih ‚volitev‘ je torej dejavno podpiral dejavnosti in politike, ki spodkopavajo ozemeljsko nedotakljivost, suverenost in neodvisnost Ukrajine ter jo dodatno destabilizirajo.

                                       29.11.2014

                                       138.

                                       Alexandr Vasilievich SHUBIN
                                       (Александр Васильевич ШУБИН)

                                       Datum rojstva: 20.5.1972 ali 30.5.1972
                                       Kraj rojstva: Lugansk

                                       Nekdanji t. i. ‚minister za pravosodje‘ nezakonite t. i. ‚Ljudske republike Lugansk‘. Od oktobra 2015 predsednik ‚centralne volilne komisije‘ t. i. ‚Ljudske republike Lugansk‘.
                                       S prevzemom in izvajanjem te funkcije torej dejavno podpira dejavnosti in politike, ki spodkopavajo ozemeljsko nedotakljivost, suverenost in neodvisnost Ukrajine ter jo dodatno destabilizirajo.

                                       16.2.2015

                                       141.

                                       Ekaterina Vladimirovna FILIPPOVA (Екатерина Владимировна ФИЛИППОВА)
                                       Kateryna Volodymyrivna FILIPPOVA
                                       (Катерина Володимирiвна ФIЛIППОВА)

                                       Datum rojstva: 20.1.1988
                                       Kraj rojstva: Krasnoarmejsk

                                       Nekdanja t. i. ‚ministrica za pravosodje‘ t. i. ‚Ljudske republike Doneck‘.
                                       S prevzemom in izvajanjem te funkcije je torej dejavno podpirala dejavnosti in politike, ki spodkopavajo ozemeljsko nedotakljivost, suverenost in neodvisnost Ukrajine ter jo dodatno destabilizirajo.

                                       16.2.2015

                                       146.

                                       Zaur Raufovich ISMAILOV
                                       (Заур Рауфович ИСМАИЛОВ)
                                       Zaur Raufovych ISMAYILOV
                                       (Заур Рауфович IСМАЇЛОВ)

                                       Datum rojstva: 25.7.1978 (ali 23.3.1975)
                                       Kraj rojstva: Krasni Luč, Vorošilovgrad, Lugansko okrožje

                                       Nekdanji t. i. ‚generalni tožilec‘ t. i. ‚Ljudske republike Lugansk‘ (do oktobra 2017). Trenutno vršilec dolžnosti t. i. ‚ministra za pravosodje‘ t. i. ‚Ljudske republike Lugansk‘.
                                       S prevzemom in izvajanjem te funkcije torej dejavno podpira dejavnosti in politike, ki spodkopavajo ozemeljsko nedotakljivost, suverenost in neodvisnost Ukrajine ter jo dodatno destabilizirajo.

                                       16.2.2015

                                       164.

                                       Aleksandr Yurevich PETUKHOV /
                                       Aleksandr Yurievich PETUKHOV
                                       (Александр Юрьевич ПЕТУХОВ)
                                       Oleksandr Yuriyovych PIETUKHOV
                                       (Олександр Юрійович ПЄТУХОВ)

                                       Datum rojstva: 17.7.1970

                                       Nekdanji vodja sevastopolske volilne komisije. V tej funkciji je sodeloval pri organizaciji ruskih predsedniških volitev 18. marca 2018 v nezakonito priključenih Krimu in Sevastopolu, s čimer je dejavno podpiral in izvajal politike, ki spodkopavajo ozemeljsko nedotakljivost, suverenost in neodvisnost Ukrajine.

                                       14.5.2018“

                        Subjekti:

                                       Ime

                                       Podatki o istovetnosti

                                       Razlogi

                                       Datum uvrstitve na seznam

                                       „3.

                                       T. i. ‚Ljudska republika Lugansk‘
                                       ‚Луганская народная республика‘
                                       ‚Luganskaya narodnaya respublika‘

                                       Uradne informacije:
                                       https://glava-lnr.info/
                                       https://sovminlnr.ru/
                                       https://nslnr.su/

                                       T. i. ‚Ljudska republika Lugansk‘ je bila ustanovljena 27. aprila 2014.
                                       Odgovorna za organizacijo nezakonitega referenduma 11. maja 2014. Razglasitev neodvisnosti 12. maja 2014.
                                       22. maja 2014 sta t. i. ‚ljudski republiki‘ Doneck in Lugansk ustanovili t. i. ‚Zvezno državo Novorusijo‘.
                                       To je kršitev ukrajinskega ustavnega prava ter posledično tudi mednarodnega prava; je tudi spodkopavanje ozemeljske nedotakljivosti, suverenosti in neodvisnosti Ukrajine.
                                       Rekrutira tudi ljudi za separatistično ‚vojsko jugovzhoda‘ in druge nezakonite oborožene separatistične skupine, s čimer spodkopava stabilnost in varnost Ukrajine.

                                       25.7.2014

                                       4.

                                       T. i. ‚Ljudska republika Doneck‘
                                       ‚Донецкая народная республика‘
                                       ‚Donétskaya naródnaya respúblika‘

                                       Uradne informacije:
                                       https://dnr-online.ru/
                                       http://av-zakharchenko.su/
                                       http://smdnr.ru/
                                       https://dnrsovet.su/

                                       T. i. ‚Ljudska republika Doneck‘ je bila razglašena 7. aprila 2014.
                                       Odgovorna za organizacijo nezakonitega referenduma 11. maja 2014. Razglasitev neodvisnosti 12. maja 2014.
                                       24. maja 2014 sta t. i. ‚ljudski republiki‘ Doneck in Lugansk podpisali sporazum o ustanovitvi t. i. ‚Zvezne države Novorusije‘.
                                       To je kršitev ukrajinskega ustavnega prava ter posledično tudi mednarodnega prava; je tudi spodkopavanje ozemeljske nedotakljivosti, suverenosti in neodvisnosti Ukrajine.
                                       Rekrutira tudi ljudi za nezakonite oborožene separatistične skupine, s čimer ogroža stabilnost in varnost Ukrajine.

                                       25.7.2014

                                       6.

                                       Mednarodna unija ljudskih združenj ‚Velika donska vojska‘
                                       Международный Союз Общественных Объединений ‚Всевеликое Войско Донское‘

                                       Uradne informacije:
                                       http://xn--80aaaajfjszd7a3b0e.xn--p1ai/
                                       Telefonska številka:
                                       +7-8-908-178-65-57
                                       Družbeni mediji: Kozaška narodna garda http://vk.com/kazak_nac_guard
                                       Naslov: 346465 Rusija, območje Rostova, okrožje Oktober, Zaplavska ulica, Šosejna ulica 1
                                       Drug naslov: Voroshilovskiy Prospekt 12/85-87/13, Rostov na Donu

                                       ‚Velika donska vojska‘ je ustanovila ‚Kozaško narodno gardo‘, ki je odgovorna za boj proti silam ukrajinske vlade v vzhodni Ukrajini, s čimer spodkopava ozemeljsko nedotakljivost, suverenost in neodvisnost Ukrajine ter ogroža njeno stabilnost in varnost.
                                       Povezana z Nikolajem Kozicinom, poveljnikom kozaških sil, odgovornim za poveljevanje separatistom v vzhodni Ukrajini, ki se bojujejo proti silam ukrajinske vlade.

                                       25.7.2014

                                       7.

                                       ‚Sobol‘
                                       ‚Соболь‘

                                       Uradne informacije:
                                       http://soboli.net
                                       Družbeni mediji:
                                       http://vk.com/sobolipress
                                       Telefonska številka:
                                       (0652) 60-23-93
                                       E-pošta: SoboliPress@gmail.com
                                       Naslov: Krim, Simferopol, Kijevska ulica 4 (območje avtobusne postaje ‚Central‘).

                                       Radikalna paravojaška organizacija, ki javno podpira uporabo sile, da bi se ukinil ukrajinski nadzor nad Krimom, in tako spodkopava ozemeljsko nedotakljivost, suverenost in neodvisnost Ukrajine.
                                       Odgovorna za usposabljanje separatistov za boj proti silam ukrajinske vlade v vzhodni Ukrajini, s čimer ogroža stabilnost in varnost Ukrajine.

                                       25.7.2014

                                       8.

                                       T. i. ‚luganska garda‘
                                       ‚Луганская гвардия‘

                                       Družbeni mediji in druge informacije:
                                       https://vk.com/luguard
                                       http://vk.com/club68692201
                                       https://vk.com/luguardnews

                                       Samoobrambna milica Luganska, odgovorna za usposabljanje separatistov za boj proti silam ukrajinske vlade v vzhodni Ukrajini, s čimer ogroža stabilnost in varnost Ukrajine.
                                       Povezana z Germanom PROPOKIVOM, dejavnim vodjo, ki je sodeloval pri zavzetju poslopja luganskega regionalnega urada ukrajinske varnostne službe in je v tem poslopju posnel nagovor za predsednika Putina in Rusijo.

                                       25.7.2014

                                       9.

                                       T. i. ‚vojska jugovzhoda‘
                                       ‚Армии Юго-Востока‘

                                       http://lugansk-online.info/statements
                                       Družbeni mediji:
                                       http://vk.com/lugansksbu

                                       Nezakonita oborožena separatistična skupina, ki naj bi bila med najpomembnejšimi v vzhodni Ukrajini.
                                       Odgovorna za zavzetje poslopja varnostne službe luganske regije.
                                       Povezana z Valeriyem BOLOTOVOM, ki je bil na seznamu vodij skupine.
                                       Povezana z Vasylom NIKITINOM, odgovornim za separatistične ‚vladne‘ dejavnosti t. i. ‚vlade Ljudske republike Lugansk‘.

                                       25.7.2014

                                       10.

                                       Tako imenovana ‚ljudska milica v Donbasu‘‚Нарoдное oпoлчéние Дoнбáсса‘

                                       Družbeni mediji:
                                       http://vk.com/polkdonbassa
                                       + 38-099-445-63-78;
                                       + 38-063-688-60-01;
                                       + 38-067-145-14-99;
                                       + 38-094-912-96-60;
                                       + 38-062-213-26-60
                                       E-pošta: voenkom.dnr@mail.ru
                                       mobilisation@novorossia.co
                                       polkdonbassa@mail.ru
                                       Prostovoljni telefon za Rusijo:
                                       + 7 (926) 428-99-51
                                       + 7 (967) 171-27-09
                                       ali e-pošta: novoross24@mail.ru
                                       Naslov: Doneck, Prospekt Zasjadko 13.

                                       Nezakonita oborožena separatistična skupina, odgovorna za boj proti silam ukrajinske vlade v vzhodni Ukrajini, s čimer ogroža stabilnost in varnost Ukrajine. Med drugim je ta militantna skupina na začetku aprila 2014 prevzela nadzor nad več vladnimi poslopji v vzhodni Ukrajini ter tako spodkopavala ozemeljsko nedotakljivost, suverenost in neodvisnost Ukrajine. Povezuje se s Pavlom Gubarevom, ki je skupaj s proruskimi silami zavzel poslopje regionalne vlade v Donecku in se oklical za ‚ljudskega guvernerja‘.

                                       25.7.2014

                                       11.

                                       ‚Bataljon Vostok‘
                                       ‚Батальон Восток‘

                                       Družbeni mediji:
                                       http://vk.com/patriotic_forces_of_donbas
                                       http://patriot-donetsk.ru/
                                       info.patriot.donbassa@gmail.com

                                       Nezakonita oborožena separatistična skupina, ki naj bi bila med najpomembnejšimi v vzhodni Ukrajini. Odgovorna za boj proti silam ukrajinske vlade v vzhodni Ukrajini, s čimer ogroža stabilnost in varnost Ukrajine.
                                       Dejavno sodelovala v vojaških operacijah pri zavzetju letališča v Donecku.
                                       Del t. i. ‚1. korpusa kopenskih oboroženih sil‘ t. i. ‚Ljudske republike Doneck‘.

                                       25.7.2014

                                       16.

                                       Zvezno proračunsko podjetje ‚Zdravilišče Nižnja Oreanda‘ urada predsednika Ruske federacije (prej imenovano Letovišče ‚Nižnja Oreanda‘ Санаторий ‚Нижняя Ореанда‘)

                                       Letovišče ‚Nižnja Oreanda‘, 298658, Jalta, Oreanda
                                       (298658, г. Ялта, пгт. Ореанда, Санаторий ‚Нижняя Ореанда‘)

                                       Lastništvo subjekta je bilo preneseno v nasprotju z ukrajinskim pravom. ‚Predsedstvo krimskega parlamenta‘ je 21. marca 2014 sprejelo sklep ‚o vprašanjih ustanovitve Združenja zdravilišč in letovišč‘ št. 1767-6/14, v katerem je v imenu ‚Republike Krim‘ razglasilo prevzem premoženja, ki pripada letovišču ‚Nižnja Oreanda‘. Krimske ‚oblasti‘ so to podjetje s tem dejansko zaplenile. 9. oktobra 2014 je bilo ponovno registrirano kot zvezno proračunsko podjetje ‚Zdravilišče Nižnja Oreanda‘ urada predsednika Ruske federacije (ФЕДЕРАЛЬНОЕ ГОСУДАРСТВЕННОЕ БЮДЖЕТНОЕ УЧРЕЖДЕНИЕ ‚САНАТОРИЙ ‚НИЖНЯЯ ОРЕАНДА‘ УПРАВЛЕНИЯ ДЕЛАМИ ПРЕЗИДЕНТА РОССИЙСКОЙ ФЕДЕРАЦИИ‘). Ustanovitelj: urad predsednika Ruske federacije (УПРАВЛЕНИЯ ДЕЛАМИ ПРЕЗИДЕНТА РОССИЙСКОЙ ФЕДЕРАЦИИ).

                                       25.7.2014

                                       17.

                                       Krimsko republiško podjetje ‚Destilirnica Azov‘
                                       Крымское республиканское предприятие ‚Азовский ликёро-водочннй завод‘
                                       Azovsky likerovodochny zavod

                                                   Zeleznodorožna ulica 40,

                                                   296178 Azov, Okrožje Džankojskij

                                                   (Джанкойский район, 296178

                                                   пгт. Азовское, ул. Железнодорожная, 40)

                                             Oznaka: 01271681

                                       Lastništvo subjekta je bilo preneseno v nasprotju z ukrajinskim pravom. ‚Predsedstvo krimskega parlamenta‘ je 9. aprila 2014 sprejelo sklep št. 1991-6/14 o spremembi resolucije državnega sveta ‚Republike Krim‘ z dne 26. marca 2014 št. 1836-6/14 o nacionalizaciji premoženja podjetij, ustanov in organizacij kmetijske industrije na ozemlju ‚Republike Krim‘, v katerem je v imenu ‚Republike Krim‘ razglasilo prevzem premoženja, ki pripada podjetju ‚Destilirnica Azov‘. To podjetje so krimske ‚oblasti‘ s tem dejansko zaplenile.
                                       Poteka stečajni postopek.

                                       25.7.2014

                                       21.

                                       DELNIŠKA DRUŽBA ALMAZ-ANTEY – KORPORACIJA ZA ZRAČNO IN VESOLJSKO OBRAMBO
                                       Акционерное общество ‚Концерн воздушно-космической обороны ‚Алмаз — Антей‘‘
                                       (tudi KONCERN ALMAZ-ANTEY; ALMAZ-ANTEY CORP; tudi ALMAZ-ANTEY – KORPORACIJA ZA OBRAMBO; tudi ALMAZ-ANTEY JSC; Концерн ВКО ‚Алмаз – Антей‘)

                                       Vereiskaya 41, 121471 Moskva, Ruska federacija
                                       Spletno mesto: almaz-antey.ru
                                       E-pošta: antey@almaz-antey.ru

                                       Almaz-Antey je rusko državno podjetje. Proizvaja protiletalsko orožje, vključno z raketami zemlja – zrak, ki ga dobavlja ruski vojski. Ruski organi zagotavljajo težko orožje separatistom v vzhodni Ukrajini, s čimer prispevajo k destabilizaciji Ukrajine. To orožje uporabljajo separatisti, tudi za sestreljevanje letal. Almaz-Antey kot podjetje v državni lasti prispeva k destabilizaciji Ukrajine.

                                       30.7.2014

                                       24.

                                       Republika Doneck
                                       (javna organizacija)
                                       Донецкая республика

                                       Uradne informacije:
                                       http://oddr.info/

                                       Javna ‚organizacija‘, ki je nominirala kandidate na t. i. ‚volitvah‘ t. i. ‚Ljudske republike Doneck‘2. novembra 2014. Te ‚volitve‘ so v nasprotju z ukrajinskim pravom in zato nezakonite.
                                       Z uradnim sodelovanjem na nezakonitih ‚volitvah‘ je torej dejavno podpirala ukrepe in politike, ki spodkopavajo ozemeljsko celovitost, suverenost in neodvisnost Ukrajine ter dodatno destabilizirajo Ukrajino. Vodi jo Alexander ZAKHARCHENKO, ustanovil pa jo je Andriy PURGIN.

                                       29.11.2014

                                       25.

                                       Mir za regijo Lugansk (Mir Luganschine) Мир Луганщине

                                       https://mir-lug.info/

                                       Javna ‚organizacija‘, ki je nominirala kandidate na t. i. ‚volitvah‘ t. i. ‚Ljudske republike Lugansk‘2. novembra 2014. Te ‚volitve‘ so v nasprotju z ukrajinskim pravom in zato nezakonite.
                                       Z uradnim sodelovanjem na nezakonitih ‚volitvah‘ je torej dejavno podpirala ukrepe in politike, ki spodkopavajo ozemeljsko celovitost, suverenost in neodvisnost Ukrajine ter dodatno destabilizirajo Ukrajino.

                                       29.11.2014

                                       28.

                                       Gospodarska unija Luganska (Luganskiy Ekonomicheskiy Soyuz)
                                       Луганский экономический союз

                                       Uradne informacije:
                                       https://nslnr.su/about/obshchestvennye-organizatsii/337/

                                       ‚Socialna organizacija‘, ki je nominirala kandidate na t. i. nezakonitih ‚volitvah‘ t. i. ‚Ljudske republike Lugansk‘2. novembra 2014. Kandidata Olega AKIMOVA je nominirala na mesto ‚predsednika‘ t. i. ‚Ljudske republike Lugansk‘. Te ‚volitve‘ so v nasprotju z ukrajinskim pravom, zato so nezakonite.
                                       Z uradnim sodelovanjem na nezakonitih ‚volitvah‘ je torej dejavno podpirala ukrepe in politike, ki spodkopavajo ozemeljsko celovitost, suverenost in neodvisnost Ukrajine ter dodatno destabilizirajo Ukrajino.

                                       29.11.2014

                                       30.

                                       Bataljon ‚Šparta‘
                                       Батальон ‚Спарта‘

                                       Oborožena separatistična skupina, ki je dejavno podpirala dejanja, ki spodkopavajo ozemeljsko nedotakljivost, suverenost in neodvisnost Ukrajine ter jo dodatno destabilizirajo.
                                       Del t. i. ‚1. korpusa kopenske vojske‘‚Ljudske republike Doneck‘. Imenovan vojaška enota 08806. Novembra 2017 je bila enota poimenovana v čast umorjenemu separatističnemu vojaškemu poveljniku Arsenu Pavlovu (tudi Motoroli).

                                       16.2.2015

                                       33.

                                       Brigada ‚Prizrak‘
                                       Бригада ‚Призрак‘

                                       mail@prizrak.info
                                       Тelefon: 8985 130 9920

                                       Oborožena separatistična skupina, ki je dejavno podpirala dejanja, ki spodkopavajo ozemeljsko nedotakljivost, suverenost in neodvisnost Ukrajine ter jo dodatno destabilizirajo.
                                       Del t. i. ‚2. korpusa kopenske vojske‘‚Ljudske republike Doneck‘.
                                       Imenovana tudi 14. motorizirani puškarski bataljon.

                                       16.2.2015“


title: Sklep Sveta (EU, Euratom) 2018/1470 z dne 28. septembra 2018 o imenovanju člana Evropskega ekonomsko-socialnega odbora na predlog Zvezne republike Nemčije

text:
                  2.10.2018

                  SL

                  Uradni list Evropske unije

                  L 246/45

         SKLEP SVETA (EU, Euratom) 2018/1470
         z dne 28. septembra 2018
         o imenovanju člana Evropskega ekonomsko-socialnega odbora na predlog Zvezne republike Nemčije
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 302 Pogodbe,
         ob upoštevanju Pogodbe o ustanovitvi Evropske skupnosti za atomsko energijo in zlasti člena 106a Pogodbe,
         ob upoštevanju predloga nemške vlade,
         ob upoštevanju mnenja Evropske komisije,
         ob upoštevanju naslednjega:

                     (1)

                     Svet je 18. septembra 2015 in 1. oktobra 2015 sprejel sklepa (EU, Euratom) 2015/1600 (1) in (EU, Euratom) 2015/1790 (2) o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020.

                     (2)

                     Zaradi konca mandata Stefana KÖRZELLA se je sprostilo mesto člana Evropskega ekonomsko-socialnega odbora –

               SPREJEL NASLEDNJI SKLEP:

            Člen 1
            Florian MORITZ, Head of Department Economic, Finance and Fiscal Policy, German Confederation of Trade Unions (DGB) Executive Board, se za preostanek mandata, ki se izteče 20. septembra 2020, imenuje za člana Evropskega ekonomsko-socialnega odbora.

            Člen 2
            Ta sklep začne veljati na dan sprejetja.

            V Bruslju, 28. septembra 2018

                  Za Svet

                  Predsednica

               M. SCHRAMBÖCK

            (1)  Sklep Sveta (EU, Euratom) 2015/1600 z dne 18. septembra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 248, 24.9.2015, str. 53).

            (2)  Sklep Sveta (EU, Euratom) 2015/1790 z dne 1. oktobra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 260, 7.10.2015, str. 23).


title: Sklep Komisije (EU) 2018/1471 z dne 19. septembra 2018 o predlagani državljanski pobudi z naslovom „USTAVIMO GOLJUFIJE in zlorabo SREDSTEV EU – z boljšim nadzorom nad odločitvami, izvajanjem in kaznimi“ (notificirano pod dokumentarno številko C(2018) 6077)

text:
                  2.10.2018

                  SL

                  Uradni list Evropske unije

                  L 246/46

         SKLEP KOMISIJE (EU) 2018/1471
         z dne 19. septembra 2018
         o predlagani državljanski pobudi z naslovom „USTAVIMO GOLJUFIJE in zlorabo SREDSTEV EU – z boljšim nadzorom nad odločitvami, izvajanjem in kaznimi“

               (notificirano pod dokumentarno številko C(2018) 6077)

         (Besedilo v angleškem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 211/2011 Evropskega parlamenta in Sveta z dne 16. februarja 2011 o državljanski pobudi (1) in zlasti člena 4 Uredbe,
         ob upoštevanju naslednjega:

                     (1)

                     Vsebina predlagane državljanske pobude z naslovom „USTAVIMO GOLJUFIJE in zlorabo SREDSTEV EU – z boljšim nadzorom nad odločitvami, izvajanjem in kaznimi“ se nanaša na naslednje: „Evropske institucije bi morale imeti pravico, da v tistih državah članicah EU, ki niso članice Evropskega tožilstva, uporabljajo okrepljen (tudi predhoden) nadzor in strožje sankcije.“

                     (2)

                     Cilji predlagane državljanske pobude se nanašajo na naslednje: „Evropske institucije bi morale imeti za preprečevanje in kaznovanje goljufij in zlorabe sredstev EU pravico do uporabe okrepljenega nadzora v državah članicah, ki niso del sodelovanja Evropskega tožilstva. To bi vključevalo predhodni nadzor nad odločitvami o financiranju in javnih naročilih na tveganih področjih. Predlagamo, da bi moral takšen poglobljen nadzor zajemati celovito raziskovanje vseh okoliščin in tudi objavo goljufivih dejanj in drugih kaznivih dejanj, ki škodijo finančnim interesom EU.“

                     (3)

                     V skladu s členom 3(2) Uredbe je bil ustanovljen državljanski odbor in imenovani sta bili kontaktni osebi, predlagana državljanska pobuda pa ni očitno žaljiva, neresna ali provokativna in ni v očitnem nasprotju z vrednotami Unije, kot so določene v členu 2 Pogodbe o Evropski uniji (PEU).

                     (4)

                     Za izvajanje Pogodb se lahko sprejmejo pravni akti Unije:

                                 (a)

                                 da se opredelijo naloge, prednostni cilji in organizacija strukturnih skladov, ki lahko vključujejo združevanje skladov, v skladu s členom 177 Pogodbe o delovanju Evropske unije (PDEU);

                                 (b)

                                 za sprejetje večletnega okvirnega programa, v katerem so opredeljene vse dejavnosti Unije na področju raziskav in tehnološkega razvoja, posebnih programov, pripravljenih znotraj posamezne dejavnosti večletnega okvirnega programa, in za izvajanje večletnega okvirnega programa, v skladu s členoma 182 in 183 PDEU;

                                 (c)

                                 o finančnih pravilih, ki med drugim zlasti določajo postopke za izvrševanje proračuna Unije v skladu s členom 322 PDEU;

                                 (d)

                                 na področjih preprečevanja goljufij, ki škodijo finančnim interesom Unije, in boja proti njim, da bi se omogočila učinkovita in enakovredna zaščita v državah članicah ter v vseh institucijah, organih, uradih in agencijah Unije v skladu s členom 325 PDEU.

                     (5)

                     Udeležba v okrepljenem sodelovanju, kot je okrepljeno sodelovanje, s katerim je bilo vzpostavljeno Evropsko javno tožilstvo, je prostovoljna izbira za vsako državo članico. Zato pravni akti Unije za namen izvajanja Pogodb načeloma ne bi smeli razlikovati med državami članicami izključno glede na njihovo udeležbo ali neudeležbo v okrepljenem sodelovanju. Vendar pa lahko pri izvajanju pravnih aktov Unije pride do razlikovanja med državami članicami, če je objektivno upravičeno, na primer, če bi ob upoštevanju vseh pomembnih elementov v praksi med državami članicami obstajala drugačna raven zaščite finančnih interesov Unije.

                     (6)

                     PEU krepi državljanstvo Unije in nadalje krepi demokratično delovanje Unije, tako da med drugim določa, da ima vsak državljan pravico sodelovati v demokratičnem življenju Unije prek evropske državljanske pobude.

                     (7)

                     Zato bi morali biti postopki in pogoji, potrebni za državljansko pobudo, jasni, preprosti, uporabniku prijazni in sorazmerni z naravo državljanske pobude, da bi spodbujali sodelovanje državljanov in prispevali k večji dostopnosti Unije.

                     (8)

                     Iz teh razlogov predlagana državljanska pobuda z naslovom „USTAVIMO GOLJUFIJE in zlorabo SREDSTEV EU – z boljšim nadzorom nad odločitvami, izvajanjem in kaznimi“ ne sodi očitno izven okvira pooblastil Komisije, da predlaga pravne akte Unije za namen izvajanja Pogodb v skladu s členom 4(2)(b), in bi jo bilo zato treba prijaviti. Izjave o podpori tej predlagani državljanski pobudi bi bilo treba zbrati, v kolikor je njen cilj, da Komisija predlaga pravne akte Unije za izvajanje Pogodb, ki ob krepitvi zaščite finančnih interesov Unije ne razlikujejo med državami članicami izključno glede na njihovo udeležbo ali neudeležbo v okrepljenem sodelovanju pri ustanovitvi Evropskega javnega tožilstva –

               SPREJELA NASLEDNJI SKLEP:

            Člen 1

               1.   Predlagana državljanska pobuda z naslovom „USTAVIMO GOLJUFIJE in zlorabo SREDSTEV EU – z boljšim nadzorom nad odločitvami, izvajanjem in kaznimi“ se prijavi.

               2.   Izjave o podpori tej predlagani državljanski pobudi bi bilo treba zbrati, v kolikor je njen cilj, da Komisija predlaga pravne akte Unije za izvajanje Pogodb, ki ob krepitvi zaščite finančnih interesov Unije ne razlikujejo med državami članicami izključno glede na njihovo udeležbo ali neudeležbo v okrepljenem sodelovanju pri ustanovitvi Evropskega javnega tožilstva.

            Člen 2
            Ta sklep začne veljati 27. septembra 2018.

            Člen 3
            Ta sklep je naslovljen na organizatorje (člane državljanskega odbora) predlagane državljanske pobude z naslovom „USTAVIMO GOLJUFIJE in zlorabo SREDSTEV EU – z boljšim nadzorom nad odločitvami, izvajanjem in kaznimi“, ki jih kot kontaktni osebi zastopata Zoltán KERESZTÉNY in Balázs FEHÉR.

            V Bruslju, 19. septembra 2018

                  Za Komisijo

               Frans TIMMERMANS

                  Prvi podpredsednik

            (1)  UL L 65, 11.3.2011, str. 1.